TAPAC ร่วงกว่า 19% หลังขึ้น XD ปันผลเป็นหุ้น-เงินสดวันนี้!
TAPAC ร่วงกว่า 19% หลังขึ้น XD ปันผลเป็นหุ้น-เงินสดวันนี้! ล่าสุด ณ เวลา 10.18 น. ราคาอยู่ที่ 35.50 บาท ลบ 8.50 บาท หรือ 19.32% สูงสุดที่ 36.25 บาท ต่ำสุดที่ 34.00 บาท มูลค่าซื้อขายที่ 61.82 ล้านบาท 
3 มี.ค. 2560

ผู้สื่อข่าวรายงานว่า ราคาหุ้นบริษัท ทาพาโก้ จำกัด (มหาชน) หรือ TAPAC ณ เวลา 10.18 น. ราคาอยู่ที่ 35.50 บาท ลบ 8.50 บาท หรือ 19.32% สูงสุดที่ 36.25 บาท ต่ำสุดที่ 34.00 บาท มูลค่าซื้อขายที่ 61.82 ล้านบาท 

โดยราคาหุ้น TAPAC ปรับตัวลงแรงหลังขึ้นเครื่องหมาย XD ในวันนี้ (3 มี.ค.) ซึ่ง TAPAC จ่ายปันผลเป็นเงินสดจำนวน 0.0412 บาทต่อหุ้น และจ่ายปันผลเป็นหุ้นอัตรา (หุ้นเดิม :หุ้นปันผล) 2.70 : 1 และกำหนดจ่ายเงินปันผลในวันที่ 17 มี.ค.2560
อนึ่งการขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล